กังวลสงครามยูเครน-เงินเฟ้อสหรัฐพุ่ง! หุ้นสหรัฐปิดลบ/น้ำมันร่วง/ทองขึ้น
หุ้นดาวโจนส์ปิดลบ 112.18 จุด ตลาดกังวลตัวเลขเงินเฟ้อสหรัฐแตะระดับสูงสุดในรอบ 40 ปี รวมถึงเจรจารัสเซีย-ยูเครนล้มเหลว ด้านราคาน้ำมันร่วง 2.68 ดอลลาร์ ขณะที่ทองคำบวก 12.2 ดอลลาร์
11 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 33,174.07 จุด ลดลง 112.18 จุด หรือ -0.34%, ดัชนี เอสแอนด์พี 500 ปิดที่ 4,259.52 จุด ลดลง 18.36 จุด หรือ -0.43% และดัชนี แนสแดค ปิดที่ 13,129.96 จุด ลดลง 125.58 จุด หรือ -0.95%ดัชนีดาวโจนส์ตลาดหุ้นนิวยอร์กปิดลบในวันที่10 มี.ค. โดยตลาดถูกกดดันหลังกระทรวงแรงงานสหรัฐเปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 7.9% ในเดือนก.พ. เมื่อเทียบรายปี ซึ่งเป็นระดับสูงสุดนับตั้งแต่เดือนม.ค. 2525 และสูงกว่าที่นักวิเคราะห์คาดการณ์ไว้ที่ระดับ 7.8% รวมทั้งรายงานที่ว่าการเจรจาหยุดยิงระหว่างรัสเซียและยูเครนประสบความล้มเหลวสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเม.ย. ลดลง 2.68 ดอลลาร์ หรือ 2.5% ปิดที่ 106.02 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนพ.ค. ลดลง 1.81 ดอลลาร์ หรือ 1.6% ปิดที่ 109.33 ดอลลาร์/บาร์เรล หลังจากรัสเซียให้คำมั่นว่าจะยังคงจัดส่งน้ำมันตามที่ตกลงไว้กับบรรดาผู้ซื้อราคาทองคำโคเม็กซ์งวดส่งมอบเดือนเม.ย. เพิ่มขึ้น 12.2 ดอลลาร์ หรือ 0.61% ปิดที่ 2,000.4 ดอลลาร์/ออนซ์